અયોધ્યામાં વિવાદાસ્પદ જમીન મામલે સુનાવણી કરવાના નિર્ણયને સુપ્રીમ કોર્ટે જાન્યુઆરી 2019 સુધી સ્થગિત કર્યા બાદ આ મામલાએ વધારે ગંભીરતા ધારણ કરી લીધી હતી. ખાસ કરીને ભારતીય રાજનીતિમાં આ મામલો મહત્વનો સાબિત થઇ રહ્યો છે. એક તરફ અયોધ્યામાં રામ મંદિર નિર્માણ કરવા માટે વટહુકમ લાવવાની માંગણીઓ કરવામાં આવી રહી છે, તો બીજી તરફ ઉત્તર પ્રદેશના મુખ્યમંત્રી યોગી આદિત્યનાથે આ પ્રકારની સંભાવનાઓનો વિરોધ કર્યો છે. તેમણે આ મામલે રાજકીય નિવેદન આપતા જણાવ્યું કે આપણે બંધારણીય સીમાઓથી બંધાયેલા છીએ, આથી કાયદાના નિર્ણયનું પાલન કરવામાં આવશે. સુપ્રીમ કોર્ટને પણ આ મામલે જલ્દીથી સુનાવણી કરવાની અપીલ કરી હતી.